**Tuomas Kiiskinen** (s. 7. lokakuuta 1986 Siilinjärvi) on suomalainen jääkiekkoilija, joka edustaa SM-liigajoukkue Kalevan Palloa. Hän toimii joukkueen kapteenina. Kiiskinen on pelipaikaltaan oikea laitahyökkääjä. Kiiskistä on luonnehdittu juonikkaaksi, "umpitaitavaksi" ja pienestä koostaan huolimatta rohkeaksi pelimieheksi.

Ura
---

### Seuraura

Kiiskinen on KalPan kasvatti. Hän voitti kaudella 2003–2004 B-nuorten pistepörssin. KalPan noustua SM-liigaan myös Kiiskinen nostettiin liigamiehistöön, mutta hän ei vakiinnuttanut paikkaansa vielä kaudella 2005–2006. Mika Pieniniemen saatua potkut KalPan päävalmentajan paikalta kauden 2006–2007 alussa ja Pekka Virran otettua valmennusvastuun Kiiskinen sai enemmän peliaikaa liigajoukkueesta ja teki kaudella 2007–2008 läpimurron. Kaudella 2008–2009 hän voitti KalPassa pronssia, joka oli Kiiskisen ensimmäinen mitali miesten liigassa.

Kaudella 2009–2010 Kiiskinen kehittyi edelleen ja esimerkiksi lokakuun 2009 lopulla Ilta-Sanomat arvioi hänet SM-liigan alkukauden suurimmaksi tähdeksi. Kiiskinen loukkaantui TPS-ottelussa kerättyään sitä ennen 15 ottelussa 20 tehopistettä (8+12).

Kaudella 2011–2012 Kiiskinen teki urallaan lopullisen läpimurron: hän muodosti Sakari Salmisen ja Matti Kuparisen kanssa SM-liigan tehokkaimman hyökkäysketjun ja pelasi keväällä maailmanmestaruuskisoissa Suomen maajoukkueessa. Hän siirtyi kauden 2011–2012 jälkeen KHL-liigassa pelaavaan Donbass Donetskiin 1+1-vuotisella sopimuksella. Kiiskisen ensimmäisellä KHL-kaudella Donetsk jäi pudotuspelien ulkopuolelle ja hän teki 50 ottelussa tehopisteet 8+13=21. Kiiskisen kautta häiritsi kauteen valmistavalla leirillä tullut rannevamma.*lähde?*

Kiiskinen siirtyi kaudeksi 2014–2015 SHL-joukkue Växjö Lakersiin. Hän ratkaisi keväällä joukkueelleen Ruotsin mestaruuden kuudennen loppuottelun toisessa jatkoerässä tekemällään maalilla.

Kaudeksi 2021–2022 Kiiskinen palasi vuoden mittaisella sopimuksella kasvattajaseuraansa KalPaan. Hänet valittiin joukkueen kapteeniksi. Huhtikuussa 2022 Kiiskinen teki KalPan kanssa vuoden mittaisen jatkosopimuksen.

### Maajoukkueura

Hän pääsi keväällä 2008 jopa Suomen A-maajoukkueen mukaan MM-kisaleiriryhmään, muttei lopulliseen kisajoukkueeseen. Kiiskinen edusti Suomea myös Finnkampenissa syksyllä 2008. Keväällä 2012 Kiiskinen nousi leirityksestä lopulliseen kisajoukkueeseen. Hän debytoi ensimmäistä kertaa MM-joukkueessa 10. toukokuuta 2012 ottelussa Ranskaa vastaan, syöttäen yhden maalin.

Muuta
-----

Kiiskisen pikkuveli Matias on pelannut jääkiekkoa hyökkääjänä parhaimmillaan Mestis-tasolla. Tuomas Kiiskinen on ollut ystäviensä kanssa perustamassa vuonna 2004 Vuorelan Veikot -nimistä siilinjärveläistä urheiluseuraa. Seuran nimi juontuu siitä, että Kiiskinen on itse, ystäviensä tapaan, kotoisin Vuorelasta ja heidän lapsuutensa suosikkipelaaja oli Mika "Veikko" Nieminen.*lähde?*

Hannu Kapanen keksi Kiiskiselle lisänimen "Niiralan Maltsev" nähtyään Kiiskisen jäällä KalPan B-nuorten harjoituksissa. Kapasen mukaan hän muistutti pelityyliltään kovasti Kapasta vastaan maaotteluissa pelannutta Neuvostoliiton Aleksandr Maltsevia. Kapasen mukaan Kiiskisen harhautukset, rytminmuutokset ja sivuttain liikkuminen muistuttivat häntä Maltsevista.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2003–2004 | KalPa | A-SM | 24 | 7 | 12 | 19 | 6 | – | – | – | – | – |
| 2004–2005 | KalPa | A-SM | 39 | 13 | 27 | 40 | 16 | – | – | – | – | – |
|  | KalPa | Mestis | 1 | 0 | 0 | 0 | 0 | – | – | – | – | – |
| 2005–2006 | KalPa | A-SM | 22 | 11 | 16 | 27 | 8 | 5 | 1 | 5 | 6 | 0 |
|  | KalPa | SM-liiga | 25 | 1 | 2 | 3 | 2 | – | – | – | – | – |
|  | Suomi U20 | Mestis | 2 | 0 | 0 | 0 | 0 | – | – | – | – | – |
| 2006–2007 | KalPa | A-SM | 10 | 5 | 9 | 14 | 0 | 3 | 0 | 1 | 1 | 0 |
|  | KalPa | SM-liiga | 49 | 10 | 12 | 22 | 24 | – | – | – | – | – |
| 2007–2008 | KalPa | SM-liiga | 55 | 12 | 26 | 38 | 12 | – | – | – | – | – |
| 2008–2009 | KalPa | SM-liiga | 52 | 11 | 28 | 39 | 18 | 12 | 1 | 3 | 4 | 2 |
| 2009–2010 | KalPa | SM-liiga | 50 | 13 | 30 | 43 | 10 | 3 | 1 | 2 | 3 | 0 |
| 2010–2011 | KalPa **(A)** | SM-liiga | 55 | 16 | 26 | 42 | 4 | 4 | 1 | 0 | 1 | 0 |
| 2011–2012 | KalPa **(A)** | SM-liiga | 59 | 15 | 32 | 47 | 14 | 7 | 5 | 1 | 6 | 2 |  |  |  |  |  |  | MM | 5 | 0 | 2 | 2 | 0 |
| 2012–2013 | Donbass Donetsk | KHL | 50 | 8 | 13 | 21 | 33 | – | – | – | – | – |
| 2013–2014 | Donbass Donetsk | KHL | 27 | 4 | 8 | 12 | 4 | 10 | 2 | 1 | 3 | 2 |
| 2014–2015 | Växjö Lakers HC | SHL | 46 | 17 | 19 | 36 | 8 | 18 | 4 | 9 | 13 | 2 | Le Mat-pokalen |
| 2015–2016 | Växjö Lakers HC **(A)** | SHL | 45 | 16 | 14 | 30 | 10 | 13 | 4 | 5 | 9 | 0 |
| 2016–2017 | Växjö Lakers HC **(A)** | SHL | 45 | 14 | 18 | 32 | 6 | 6 | 3 | 1 | 4 | 0 |
| 2017–2018 | Växjö Lakers HC **(A)** | SHL | 36 | 7 | 12 | 19 | 6 | 13 | 4 | 6 | 10 | 6 | Le Mat-pokalen |
| 2018–2019 | Växjö Lakers HC **(A)** | SHL | 34 | 4 | 9 | 13 | 2 | 6 | 1 | 3 | 4 | 4 |
| 2019–2020 | SaiPa | SM-liiga | 11 | 2 | 5 | 7 | 2 | – | – | – | – | – |
|  | Skellefteå AIK | SHL | 38 | 8 | 11 | 19 | 4 | – | – | – | – | – |
| 2020–2021 | Skellefteå AIK | SHL | 47 | 5 | 5 | 10 | 10 | 10 | 0 | 1 | 1 | 2 |
| 2021–2022 | KalPa **(C)** | SM-liiga | 51 | 14 | 26 | 40 | 6 | – | – | – | – | – |
| 2022–2023 | KalPa **(C)** | SM-liiga | 42 | 9 | 18 | 27 | 8 | 5 | 2 | 0 | 2 | 2 |
| 10 kautta | yhteensä | SM-liiga | 449 | 103 | 205 | 308 | 100 | 31 | 10 | 6 | 16 | 6 |
| 7 kautta | yhteensä | SHL | 291 | 71 | 88 | 159 | 46 | 66 | 16 | 25 | 41 | 14 |
| 2 kautta | yhteensä | KHL | 77 | 12 | 21 | 33 | 37 | 10 | 2 | 1 | 3 | 2 |

Saavutukset
-----------

* Ruotsin-mestaruus 2015 ja 2018
* SM-pronssi 2009
* Jääkiekon SM-liigan kuukauden pelaaja syyskuu 2009
* B-nuorten SM-sarjan paras pistemies 2003–2004
* Kaukalopallo SM-hopea

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Tuomas Kiiskinen**.
* Tuomas Kiiskinen The Internet Hockey Databasessa (englanniksi)
* Tuomas Kiiskinen Eurohockey-sivustolla (englanniksi)
* Tuomas Kiiskinen *Elite Prospects*. Everysport Media Group AB.  (englanniksi)

### Viitteet

1. 1 2  Seppä, Lassi: Tuomas Kiiskinen palaa KalPaan − "Tuon mukanani taitoa ja peliälyä, kun kokoa ei ole vuosien saatossa tullut lisää" *Jatkoaika.com*.  12.5.2021. Jatkoaika r.y. Viitattu 13.8.2021.
2. ↑  Tuomas Kiiskinen *Elite Prospects*. Everysport Media Group AB.  (englanniksi)
3. ↑  Tomi Salomaa: Tehoporkkana.  *Iltalehti/Urheilu*, 2009, nro 22.10. s. 4.
4. ↑  Petri Seppä: Kiva päästä kotiin!.  *Ilta-Sanomat/Urheilu*, 2009, nro 23.10. s. 4.
5. ↑  Suomalaispelaaja ratkaisi Ruotsin kiekkomestaruuden *Iltalehti.fi*.  24.4.2015. Viitattu 26.4.2015.
6. ↑  KalPan kapteenisto Liiga-kaudelle 2021-2022 on valittu - Tuomas Kiiskinen kapteeniksi *kalpa.fi*.  6.8.2021. KalPa Hockey Oy. Viitattu 13.8.2021.
7. ↑  Seppä, Lassi: Tuomas Kiiskinen ja Aapeli Räsänen jatkavat KalPassa ensi kaudella *Jatkoaika.com*.  21.4.2022. Jatkoaika r.y. Viitattu 21.4.2022.
8. ↑  Matias Kiiskinen *Elite Prospects*. Everysport Media Group AB.  (englanniksi)
9. ↑  Laihonen, Karri: Niiralan Maltsev, Lapijoen Lemieux, Joroisten Härkä - mistä näitä tulee? *yle.fi*.  8.3.2013. Yleisradio Oy. Viitattu 6.12.2016.


|  |  |  |
| --- | --- | --- |
| Edeltäjä:**Tommi Jokinen** | **Kalevan Pallon kapteeni SM-liigassa**2021– | Seuraaja:**–** |

Suomen joukkue – Jääkiekon MM-kilpailut 2012
4 Väänänen |
5 Kukkonen (**A**) |
6 Jaakola |
7 Mäenpää |
9 Koivu (**C**) |
12 Tuppurainen |
18 Joensuu |
19 Kiiskinen |
20 Pesonen |
21 Niskala |
26 Immonen |
27 Kontiola |
28 Salmela |
30 Rämö |
31 Vehanen |
32 Lehtonen |
36 Jokinen (**A**) |
37 Pyörälä |
38 Hietanen |
39 Kapanen |
40 Pihlström |
51 Filppula |
56 Järvinen |
64 Granlund |
71 Komarov |
Valmentaja Jukka Jalonen

KalPa – SM-liiga
2 Sissons |
3 Karlsson |
4 Heiskanen |
6 Westerlund |
8 Ruotsalainen |
9 Mäenpää |
11 Simontaival |
14 Lantta |
15 Koponen |
16 Okany |
17 Korhonen |
18 Gallet |
19 Kiiskinen (**C**) |
20 Klemetti |
21 Vallius |
22 Räsänen (**A**) |
23 Elorinne |
26 Mattila (**A**) |
28 Rissanen |
29 Muhonen |
32 Jatkola |
34 Immonen |
40 Lekkas |
42 K. Kapanen |
46 Sorvali |
55 Lappalainen (**A**) |
61 Pitkänen |
74 Tavernier |
90 Salmela |
91 O. Kapanen |
93 Kantner |
-- Pulkkanen |
-- Saarelainen  

Valmentajat Karjalainen – Tervonen – Hentunen – Kauhanen – Kaartinen – Sacklin